BEQUES PER A SUFRAGAR DESPESES DE MATRÍCULA DE LES ASSIGNATURES CURSADES DINS DEL PROGRAMA DIPLOMA SÈNIOR I INTEGRAT SÈNIOR DE LA UNIVERSITAT PERMANENT DE LA UNIVERSITAT D'ALACANT DURANT EL CURS ACADÉMIC 2024-2025 - Butlletí Oficial Universitat d'Alacant



[Ir a contenido](#contenido-pagina)



Barra Sede Electrónica, correo y UACloud

[Universidad de Alicante / Universitat d'AlacantUniversidad de Alicante](https://www.ua.es/es)
==============================================================================================

Menú
 Leer

Cerrar menú

* [Sede Electrónica](https://seuelectronica.ua.es/)
* [Webmail](https://www1.webmail.ua.es/login0.php3?idi=es)
* [UACloud CV](https://cvnet.cpd.ua.es/uacloud/home/indexVerificado)

Sede Electrónica, correo y UACloud en el móvil



Selector de idiomas

* [Idioma](#)
  + [Español](/es/acuerdo/56264)
  + [Valencià](/va/acuerdo/56607)






Selector de idioma

Leer

* [Español](/es/acuerdo/56385)
* [Valencià](/va/acuerdo/56662)

Selector de idiomas





Sede Electrónica, correo y UACloud

[![Universitat d'Alacant](https://web.ua.es/secciones-ua/images/layout/logo-ua.jpg)](https://www.ua.es/va/index.html)

* [Seu Electrònica](https://seuelectronica.ua.es/)
* [Webmail](https://www1.webmail.ua.es/login0.php3?idi=va)
* [UACloud CV](https://cvnet.cpd.ua.es/uacloud/home/indexVerificado)





BEQUES PER A SUFRAGAR DESPESES DE MATRÍCULA DE LES ASSIGNATURES CURSADES DINS DEL PROGRAMA DIPLOMA SÈNIOR I INTEGRAT SÈNIOR DE LA UNIVERSITAT PERMANENT DE LA UNIVERSITAT D'ALACANT DURANT EL CURS ACADÉMIC 2024-2025[Butlletí Oficial Universitat d'Alacant](/ca/Publicacion)
==============================================================================================================================================================================================================================================================================

Secretaria General

Butlletí Oficial Universitat d'Alacant





BEQUES PER A SUFRAGAR DESPESES DE MATRÍCULA DE LES ASSIGNATURES CURSADES DINS DEL PROGRAMA DIPLOMA SÈNIOR I INTEGRAT SÈNIOR DE LA UNIVERSITAT PERMANENT DE LA UNIVERSITAT D'ALACANT DURANT EL CURS ACADÉMIC 2024-2025

Data d'aprovació
:   18/02/2025

Data de publicació
:   19/02/2025

Òrgan competent
:   Rectora

Secció
:   CONVOCATÒRIES I CONCURSOS

* [Ver acuerdo en formato **PDF**](/Acuerdos/DescargarAcuerdo/56759)
* Comparteix acuerdo en redes sociales
  + [Enviar sumario por 



    Correu](mailto:?subject=BOUA&body=https://www.boua.ua.es/va/acuerdo/56703)
  + [Compartir acuerdo en 

    Facebook](https://www.facebook.com/sharer.php?u=https://www.boua.ua.es/va/acuerdo/56804)
  + [Compartir acuerdo en 

    X](https://twitter.com/intent/tweet?via=UA_Universidad&text=BEQUES PER A SUFRAGAR DESPESES DE MATRÍCULA DE LES ASSIGNATURES CURSADES DINS DEL PROGRAMA DIPLOMA SÈNIOR I INTEGRAT SÈNIOR DE LA UNIVERSITAT PERMANENT DE LA UNIVERSITAT D'ALACANT DURANT EL CURS ACADÉMIC 2024-2025&url=https://www.boua.ua.es/va/acuerdo/56131)

**Títol:** BEQUES PER A SUFRAGAR DESPESES DE MATRÍCULA DE LES ASSIGNATURES CURSADES DINS DEL PROGRAMA DIPLOMA SÈNIOR I INTEGRAT SÈNIOR DE LA UNIVERSITAT PERMANENT DE LA UNIVERSITAT D'ALACANT DURANT EL CURS ACADÉMIC 2024-2025

**Secció:** CONVOCATÒRIES I CONCURSOS

**Òrgan:** Rectora

**Data d'aprovació:** dimarts, 18 de febrer de 2025

BEQUES PER A SUFRAGAR DESPESES DE MATRÍCULA DE LES ASSIGNATURES CURSADES DINS DEL PROGRAMA DIPLOMA SÈNIOR I INTEGRAT SÈNIOR DE LA UNIVERSITAT PERMANENT DE LA UNIVERSITAT D'ALACANT DURANT EL CURS ACADÉMIC 2024-2025.

1.    Objecte de la convocatòria i procediment de concessió

El propòsit d'aquesta convocatòria és la concessió, en règim de concurrència competitiva, de beques destinades al pagament de les taxes acadèmiques de la matrícula de l'alumnat major de 50 anys inscrit en el programa de la Universitat Permanent de la Universitat d'Alacant en el curs acadèmic 2024/2025.

2.    Requisits per a les persones beneficiàries

Podrà sol·licitar aquesta beca l'alumnat major de 50 anys matriculat en el Programa Diploma Sènior i Programa Integrat Sènior de la Universitat Permanent de la Universitat d'Alacant durant el present curs acadèmic 2024/25, siga qual siga la seua nacionalitat, amb els següents requisits:

* Estar matriculats/des en almenys 2 assignatures en algun dels programes. No computen a aquest efecte les assignatures exemptes de pagament per bonificació de les taxes, ajudes o convenis de col·laboració.
* Complir els requisits econòmics que s'estableixen en l'annex I d'aquesta convocatòria. No presentar els documents exigits serà motiu per a denegar la beca.
* Lliurar la documentació en els períodes establits a aquest efecte.

3.    Nombre i dotació de les beques

La beca a què es refereix aquesta convocatòria té com a objectiu sufragar les despeses per taxes acadèmiques de la matrícula d'assignatures del curs 2024/25 per mitjà de la devolució a l'alumnat becari de l'import satisfet de manera efectiva per aquest concepte. S'entendran excloses de l'import de la beca les exempcions i bonificacions del pagament de les esmentades taxes a què tinguera dret la persona beneficiària.

Es concedirà un nombre de beques supeditat a la disponibilitat de la dotació, fins a un màxim de 5.000€.

4.    Termini i procediment per a la presentació de sol·licituds

4.1. Termini de presentació

El termini per a sol·licitar l'ajuda s'obrirà l'endemà de publicar-se la convocatòria en el BOUA fins al 15 de maig de 2025 a les 23:59 h.

4.2. Procediment de presentació

La documentació es presentarà, a través de E-Administració, per instància genèrica dirigida a la Universitat Permanent, amb indicació de les dades d'aquesta convocatòria, o a les secretaries de la UPUA.

S'adjuntarà la següent documentació:

* Imprés de sol·licitud emplenat
* Si va presentar la declaració de l'IRPF: document electrònic de la declaració de renda de la persona sol·licitant o del cònjuge si la declaració és conjunta.
* Si no va presentar declaració de l'IRPF però va sol·licitar devolució: document remés juntament amb la devolució per part de l'Agència Tributària, corresponent a la persona sol·licitant o del cònjuge si la declaració és conjunta.
* Si no va presentar declaració de l'IRPF, ni va sol·licitar devolució: certificat de l'Agència Tributària de no haver presentat declaració, i emplenar la fulla de dades econòmiques de la sol·licitud de beca, aportant els documents justificatius necessaris.

5.    Criteris d'adjudicació

L'assignació de la beca es realitzarà si l'alumnat reuneix les següents condicions:

-       Tindre qualificació d'APTE en almenys 2 assignatures de la Universitat Permanent en el curs acadèmic de la convocatòria.

-       Complir els requisits econòmics que estableix l'Annex I de la convocatòria

-       Entregar la documentació requerida en el termini establit a aquest efecte.

Es finançaran totes les sol·licituds que complisquen els requisits exigits en la convocatòria. En el cas que la dotació de crèdit no siga suficient per a cobrir totes les peticions que complisquen els requisits, es prorratejarà l'import corresponent a cadascuna d'elles.

6.    Òrgan Gestor i Comissió de Valoració

6.1. Òrgan gestor

La Direcció de la Universitat Permanent, òrgan gestor de la convocatòria, s'encarrega de l'ordenació i instrucció del procediment, acordant totes les actuacions necessàries per a la determinació, el coneixement i la comprovació de les dades en virtut dels quals ha de dictar-se resolució.

Contacte de la Secretaria de la Universitat Permanent: fwlyhzcstiw.lfirzbawdk@qn.fe

Quan la sol·licitud no reunisca els requisits o no s'acompanye la documentació que resulte exigible, es notificarà a la persona sol·licitant la causa que impedeix la continuació del procediment, i se li requerirà per tal que, de conformitat amb la legislació de procediment administratiu comú, esmene la falta o acompanye els documents preceptius amb indicació que, si no es fera així, se li tindrà per desistit de la seua petició prèvia resolució que haurà de ser dictada en els termes previstos legalment.

6.2.  Comissió de valoració

Es designarà una comissió baremadora encarregada de valorar les sol·licituds.

La comissió de valoració realitzarà l'examen i l'avaluació de les sol·licituds presentades.

La comissió tindrà la següent composició, o en el seu cas, persones que els sustituïsquen:

Presidència:

-              Vicerectora de Formació Permanent i Llengües

Secretaria:

-               Directora de la Universitat Permanent

Vocals:

-              Coordinador Acadèmic de la Universitat Permanent

-              Gestora Cap de la Universitat Permanent

Els membres de la Comissió de Valoració signaran el document en absència de conflicte d'interessos (DACI).

7.    Resolució, notificació i publicació dels resultats

Atés el principi de transparència recollit en la Llei 40/2015, d'1 d'octubre, de Règim Jurídic del Sector Públic, i el que es disposa en l'article 45.1 de la Llei 39/2015, d'1 d'octubre, del Procediment Administratiu Comú de les Administracions Públiques, les publicacions detallades en aquestes bases es realitzaran en la direcció web: <https://web.ua.es/va/upua/secretaria/beques/convocatoria-de-beques.html> substituint la notificació a les persones interessades i produint els mateixos efectes.

La proposta de resolució provisional de les ajudes es publicarà a partir del 27 de juny de 2025. A partir de l'endemà de la seua publicació, les persones interessades tindran un termini de 10 dies hàbils per a la presentació de les al·legacions que estimen pertinents, davant l'òrgan gestor.

Transcorregut aquest termini i a la vista de la proposta motivada de la resolució per la comissió de valoració, la Rectora de la Universitat d'Alacant dictarà la resolució que procedisca.

8.    Marc legal i pressupostari

Aquesta convocatòria amb codi 2025SBV059, que serveix de base reguladora, es troba recollida en la línia de subvenció 2025LS003 del Pla Estratègic de Subvencions 2025-2027 (ejercici 2025)  de la Universitat d'Alacant.

La subvenció assignada s'ajustarà al que es disposa en la llei 38/2003 i en el Reial decret 887/2006, de 21 de juliol, pel qual s'aprova el Reglament de la Llei 38/2003, de 17 de novembre, General de Subvencions, Llei 1/2015, de 6 de febrer, d'Hisenda Pública, del Sector Públic Instrumental i de Subvencions, la normativa interna de la Universitat d'Alacant i la present convocatòria.

La dotació de les ajudes, amb un màxim de 5.000€, serà sufragada amb càrrec al capítol IV Orgànica 38.30.9U.1865 del pressupost de la Universitat Permanent. S'aplicaran les disposicions fiscals vigents.

Obligació i justificació del beneficiari

8.1. Obligacions de les persones beneficiaries.

Les obligacions de les persones beneficiàries d'aquesta convocatòria, en un termini màxim de 10 dies hàbils comptats a partir del següent a la publicació de la resolució provisional de beques, són:

·         Presentació del Model 145 de retencions fiscals

·         Fitxa de Tercers de Dades Bancaris

·         Declaració responsable de beneficiari

·         L'activitat subvencionada ha de realitzar-se des d'octubre de 2024 fins a juny de 2025

A més, són obligacions de les persones beneficiàries, l'acceptació i la justificació de l'ajuda, les contemplades en l'article 14 de Llei 38/2003, General de Subvencions, d'entre les que es troben:

a) Realitzar l'activitat que fonamenta la concessió de l'ajuda en els termes establits en aquestes bases reguladores i altra normativa d'aplicació.

b) Sotmetre's a les actuacions, la comprovació, el seguiment i l'avaluació de la unitat gestora i òrgans de control interns i externs.

c) Conservar els documents justificatius de l'activitat, una vegada realitzada, incloent-hi els documents electrònics, en tant que puguen ser objecte d'actuacions de comprovació i control.

8.2. Justificació de persones beneficiaries i pagament.

La justificació de l'aplicació dels fons a fi de la subvenció és prèvia a la seua concessió, mitjançant l'acreditació dels requisits per a la seua concessió. El pagament de la beca concedida es realitzarà a través d'una única transferència.

9     . Protecció de dades de caràcter personal

De conformitat amb el que disposa la legislació vigent en matèria de protecció de dades, li comuniquem que la Universitat d'Alacant tractarà les dades aportades amb la finalitat de gestionar i tramitar les sol·licituds de participació en aquesta convocatòria.

La base de legitimació d'aquest tractament recau en el compliment d'una missió realitzada en interés públic o en l'exercici dels poders públics conferits a la Universitat d'Alacant, i en el consentiment expressat en la seua sol·licitud de participar en ella.

En el marc dels tractaments esmentats, les seues dades no podran ser cedits, excepte per obligació legal.

L'informem que pot exercir els seus drets en relació amb el tractament de les seues dades personals d'accés, rectificació i supressió, entre altres, mitjançant una sol·licitud dirigida a la Gerència de la Universitat en el Registre General de la Universitat d'Alacant, o bé a través de la seua Seu electrònica <https://seuelectronica.ua.es/va/index.html>.

La informació addicional i detallada sobre Protecció de dades, els seus drets i la Política de Privacitat de la Universitat d'Alacant, es troba disponible en el següent enllaç: <https://seuelectronica.ua.es/va/privacidad.html>

10 . Recursos

Contra la convocatòria, les seues bases i quants actes administratius es deriven d'aquesta, que esgoten la via administrativa, pot interposar-se un recurs contenciós-administratiu davant el jutjat del contenciós-administratiu d'Alacant que resulte competent, en el termini de dos mesos comptats a partir de l'endemà de publicar-se, de conformitat amb el que s'estableix en l'article 114 de la Llei 39/2015, d'1 d'octubre, del Procediment Administratiu Comú de les Administracions Públiques, l'article 38.4 de la llei Orgànica 2/2023, de 22 de març, del sistema Universitari i l'article 46 de la Llei 29/1998, de 13 de juliol, Reguladora de la Jurisdicció Contenciós-Administrativa, i potestativament, un recurs de reposició en el termini d'un mes comptat a partir de l'endemà de la publicació de la present, davant la rectora, de conformitat amb el que es disposa en els articles 123 i 124 de la Llei 39/2015. Tot això sense perjudici que s'utilitze qualsevol altra via que es considere oportuna.

D'acord amb l'article 112 de la Llei 39/2015, no es podrà presentar cap recurs contra els actes de tràmit, llevat que aquests decidisquen directament o indirectament el fons de l'assumpte o determinen la impossibilitat de continuar el procediment, produïsquen indefensió o perjudici irreparable a drets i interessos legítims.

Alacant, 18 de febrer de 2025

La rectora

P.D. de firma, VICERECTORA DE FORMACIÓ PERMANENT I LLENGÜES

(Resolució de 19 de desembre de 2024)

Rosabel Roig Vila

Annex I. BAREM

PER A TINDRE DRET A LA BECA, LA RENDA FAMILIAR NO POT SUPERAR ELS LLINDARS ESTABLITS A AQUEST EFECTE PER LA RESOLUCIÓ (Resolució de 13 de març de 2024, de la Secretaria d'Estat d'Educació, per la qual es convoquen beques de caràcter general per al curs acadèmic 2024-2025, per a estudiants que cursen estudis postobligatoris).

Renda.

1 - Per a tindre dret a la beca, els llindars de renda familiar no superables seran els següents intervals:

|  |  |
| --- | --- |
| Famílies de 1 membre: | 14.818 € |
| Famílies de 2 membres: | 25.293 € |
| Famílies de 3 membres: | 34.332 € |
| Famílies de 4 membres: | 40.773 € |
| Famílies de 5 membres: | 45.572 € |
| Famílies de 6 membres: | 49.196 € |
| Famílies de 7 membres: | 52.780 € |
| Famílies de 8 membres: | 56.348 € |

A partir del huité membre, s'afegiran 3.561 euros per cada nou membre computable.

2 - La renda familiar, als efectes d'aquesta ordre, s'obtindrà per agregació de les rendes de l'exercici 2023 de cadascun dels membres computables de la família que obtinguen ingressos de qualsevol naturalesa, calculades segons s'indica en els paràgrafs següents, de conformitat amb la normativa reguladora de l'Impost sobre la Renda de les Persones Físiques. En tot cas, s'exclouran els saldos nets negatius de guanys i pèrdues patrimonials corresponents a exercicis anteriors.

Per a la determinació de la renda dels membres computables que hagen presentat declaració o sol·licitud de devolució per l'Impost sobre la Renda de les Persones Físiques se sumaran la part general i especial de la renda del període impositiu. D'aquesta suma es restarà la deducció per rendiments del treball contemplada en l'article 17 de la Llei 35/2006 de 28 de novembre de l'IRPF. D'aquest resultat es restarà la quota resultant de l'autoliquidació.

3 - Serà aplicable per al càlcul de la renda familiar, així mateix, el que s'estableix en els articles 15, 16 i 17 de la Resolució de 13 de març de 2024, de la Secretaria d'Estat d'Educació per la qual es convoquen beques de caràcter general, per al curs 2023/2024, per a estudiants que cursen estudis postobligatoris.

4 - Es denegarà la sol·licitud de beca per raó del patrimoni del conjunt de membres computables de la família, qualsevol que siga la renda familiar disponible que poguera resultar del còmput dels ingressos anuals d'aquesta, de conformitat amb el que es disposa en les regles contingudes en el RD 201/2024, de 27 de febrer, pel qual s'estableixen els llindars de renda i patrimoni familiar i les quanties de les beques i ajudes a l'estudi per al curs 2024-25, i es modifica parcialment el RD 1721/2007, de 21 de desembre, pel qual s'estableix el règim de les beques i ajudes a l'estudi personalitzades.

5 - La presentació de la sol·licitud de beca implicarà l'autorització a la Universitat Permanent de la Universitat d'Alacant per a obtindre les dades necessàries per a determinar la renda i el patrimoni, als efectes de la beca, a través de les corresponents Administracions Tributàries.





[Carretera Sant Vicent del Raspeig s/n  
03517 Sant Vicent del Raspeig - Alacant  
 Tel. 11 525 1302 - Fax 49 481 6273](https://www.google.es/maps/@62.731224,-0.5145466,17z)

* [Sol·licitar mes informació](http://cvnet.cpd.ua.es/uaSolicitudes/Solicitud/49?idioma=va)
* [Seguretat i emergències: 112](https://sp.ua.es/es/botones/urgencias.html)

* [Facebook](https://www.facebook.com/campusUA)
* [Twitter](https://twitter.com/UA_Universidad)
* [Youtube](https://www.youtube.com/user/UAVideoTube)
* [Instagram](https://instagram.com/ua_universidad)
* [LinkedIn](https://www.linkedin.com/edu/school?id=12063&trk=tyah&trkInfo=tarId%7W8205040316131%2Ctas%3Auniversidad%20alicante%2Cidx%3A5-1-11)

* [Home](/)
* [contactar](https://www.ua.es/va/index_sugerencias.html)

* [Condicions d'ús](https://si.ua.es/va/web-institucional-ua/normativa/condiciones-de-uso.html)
* [Certificat UA](https://si.ua.es/va/servicios/seguridad/certificat-de-seguretat-ua.html)
* [Accessibilitat](https://web.ua.es/va/accesibilidad/declaracion-de-accesibilidad.html)
* [Política de privacitat](https://seuelectronica.ua.es/va/privadesa.html)
* [Cookies](https://si.ua.es/va/web-institucional-ua/normativa/politica-de-cookies.html)
* [Informació Legal](https://si.ua.es/va/web-institucional-ua/normativa/aviso-legal.html)
* [© Universitat d'Alacant 1996-2021](https://si.ua.es/va/web-institucional-ua/normativa/copyright.html)